Jusuf Sjarif Badudu

Jusuf Sjarif Badudu (pilotutu to Gorontalo, 19 Maret 1926 - yilate to 12 Maret 2016 to uumuru 89 lo taawunu) meyalo te J. S. Badudu meyalo Jus Badudu tala ngotaliyo lo pakar bahasa Indonesia. Tiyo boti Guru Besar Linguistika to Universitas Padjadjaran wawu otawa lo tawu daata hemodelo acara Pembinaan Bahasa Indonesia 91974-1979) to TVRI.

Masa kiki'o wawu pendidikan 
Umuru 13 lo tawunu (1939) J. S. Badudu ma tamat to Sekolah Rakyat to Ampana, Sulawesi Tengah. Lapata'o tiyo ma lo kursus Volksonderwijser /VCO to Luwuk, Sulawesi Tengah (1941). To tawunu 1949 tiyo ma yilapato losikola to Noormal School to Tentena, Sulawesi Tengah.
Lapata'o tiyo ma losikola poli to Kweekschool/SGA, to Makassar, Sulawesi Selatan, wawu tamat 1951.
Taawunu 1955 tiyo ma yilopo'olapato pendidikan B.1 Bahasa Indonesia, to Bandung wawu ma lopolapato pendidikan S1 to fakultas Sastra Universitas Padjadjaran, Bandung 1963.
Taawunu 1971-1973 tiyo ma lohumbuto sikola to Postgraudate Linguistics, Leidse Rijksuniversiteit Leiden, to Walanta.
Taawunu 1975 tiyo ma lo'otapu gelar Doktor Ilmu Sastra, pengkhususan linguistik to Universitas Indonesia, Jakarta. Judul lo Desertasi liyo, "Morfologi Kata Kerja Bahasa Gorontalo".

Karier 
J. S. Badudu ma lowali Guru to umuru 15 lo taawunu to Sekolah Dasar to Ampana sambe taawunu 1951. To taawunu 1951-1955 tiyo ma lowali guru lo SMP to Poso, Sulwesi Tengah. To taawunu 1955-1964 tiyo hemongajari to SMA to Bandung. Taawunu 1965-1991 tiyo ma lowali dosen Fakultas Sastra to Universitas Padjadjaran, Bandung.

Siaran Pembinaan Bahasa Indonesia 
J. S. Badudu otawa lo tawu he modelo acara "Pembinaan Bahasa Indonesia" to TVRI Pusat Jakarta, taawunu 1977-1979. Tiyo olo hemonatari lo bahasa Indonesia to tawu dadata odelo mahasiswa, dosen, guru, wartawan, pegawai negeri, wawu pulisi.
Tiyo olo hemongohi makalah ode luar negeri odelo Walanta, Enggeleti, Perancis, Amerika Serikat, Australia, Malaysia, Singapura, Brunei Darussalam wawu Japangi.

Bibliografi 
To'uwewo lo'u hemongajari, tiyo olo hemolulade artikel tomimbihu bahasa Indonesia to surat kabar wawu majalah. To'uwewoliyo ma'o leeto tiyo ma lolulade buku ngohuntua.
Towolota lo buku u tiluladiyo yito odiya mola :
 Pekik-pekik Bahasa Indonesia.
 Membina Bahasa Indonesia Baku (2 jilid)
 Bahasa Indonesia: Anda bertanya? Inilah jawabnya
 Ejaan Bahasa Indonesia
 Sari Kesusasteraan Indonesia untuk SMA (2 jilid)
 Buku dan Pengarang
 Belajar memahami Peribahasa (6 jiIid)
 Peribahasa
 Mari Membina Bahasa Indonesia Seragam (3 jilid)
 Penuntun Ujian Bahasa Indonesia untuk SMP (Catatan: Buku no. 7 s.d. 10 didu diterbitkan).
 Inilah Bahasa Indonesia Yang Benar II

Tiyo olo pernah lohutu penelitian bahasa, towolotaliyo:
 Morfologi Bahasa Indonesia Lisan (Pusat Bahasa)
 Morfologi Bahasa Indonesia Tulisan (Pusat Babasa)
 Perkembangan Puisi Indonesia Tahun 20-an hingga tahun 40-an (Pusat Bahasa)
 Buku Panduan Penulisan Tata Bahasa Indonesia untuk Sekolah Menengah Pertama (Pusat Bahasa)
 Bahasa Indonesia di Daerah Perbatasan Bogor—Jakarta (Fakultas Sastra Universitas Padjadjaran Bandung).

Taapulu
J. S. Badudu